CELEX: 32016D1837
Language: et
Date: 2016-10-11 00:00:00
Title: Nõukogu rakendusotsus (EL) 2016/1837, 11. oktoober 2016, millega lubatakse Poola Vabariigil jätkata meetmete kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168

18.10.2016   
            
            
               ET
            
            
               Euroopa Liidu Teataja
            
            
               L 280/28
            
         NÕUKOGU RAKENDUSOTSUS (EL) 2016/1837,
   11. oktoober 2016,
   millega lubatakse Poola Vabariigil jätkata meetmete kohaldamist, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artiklit 395,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Direktiivi 2006/112/EÜ artikliga 168 on ette nähtud, et maksukohustuslasel on õigus arvata maha selliste kaupade ja teenuste eest tasutud käibemaks, mida ta kasutab maksustatavate tehingute tarbeks. Kõnealuse direktiivi artikli 26 lõike 1 punktis a sätestatakse nõue arvestada käibemaksu juhul, kui ettevõtte vara kasutatakse maksukohustuslase või tema töötajate isiklikuks tarbeks või üldiselt muul kui ettevõtluse eesmärgil.
            
         
               (2)
            
            
               Nõukogu rakendusotsusega 2013/805/EL (2) lubati Poolal kuni 31. detsembrini 2016 piirata 50 %-lise määraga õigust arvata maha käibemaks teatavatelt ostetud, ühendusesiseselt omandatud, imporditud, üüritud või liisitud maantee-mootorsõidukitelt ja nendega seotud kuludelt, kui selliseid sõidukeid ei kasutata ainult ettevõtluse eesmärgil, ning vabastada maksukohustuslane piiranguga hõlmatud, muul kui ettevõtluse eesmärgil kasutatavate sõidukite käibemaksu arvestamisest („erandit tegevad meetmed“).
            
         
               (3)
            
            
               Kirjas, mis registreeriti komisjonis 8. veebruaril 2016, taotles Poola luba jätkata erandit tegevate meetmete kohaldamist.
            
         
               (4)
            
            
               Kooskõlas direktiivi 2006/112/EÜ artikli 395 lõike 2 teise lõiguga teavitas komisjon 6. juuni 2016. aasta kirjaga teisi liikmesriike Poola taotlusest. Komisjon teatas 8. juuni 2016. aasta kirjaga Poolale, et tal on taotluse hindamiseks kogu vajalik teave.
            
         
               (5)
            
            
               Kooskõlas otsuse 2013/805/EL artikli 3 lõike 2 teise lõiguga esitas Poola komisjonile koos pikendamistaotlusega aruande kõnealuse otsuse kohaldamise kohta, mis sisaldas ka kohaldatava käibemaksu mahaarvamise õiguse piirangu protsendimäära läbivaatamist. Olemasoleva teabe alusel on Poola seisukohal, et 50 %-line määr on endiselt põhjendatud. Samal ajal tuleks selleks, et vältida topeltmaksustamist, peatada kõnealuse piirangu rakendusalas mootorsõidukite muul kui ettevõtluse eesmärgil kasutamise puhul käibemaksu arvestamise nõude kohaldamine. Kõnealused erandit tegevad meetmed on põhjendatud vajadusega lihtsustada käibemaksu kogumise menetlust ning vältida ebaõigest arvepidamisest ja vale maksudeklaratsiooni esitamisest tulenevat maksudest kõrvalehoidumist.
            
         
               (6)
            
            
               Kõnealuste erandit tegevate meetmete kohaldamise pikendamist tuleks ajaliselt piirata, et oleks võimalik hinnata nende tulemuslikkust ja asjakohast protsendimäära. Seepärast tuleks Poolale anda luba jätkata kõnealuste erandit tegevate meetmete kohaldamist kuni 31. detsembrini 2019.
            
         
               (7)
            
            
               Kui Poola peab vajalikuks kõnealuste erandit tegevate meetmete kohaldamise tähtaja täiendavat pikendamist pärast 2019. aastat, tuleks komisjonile esitada hiljemalt 1. aprilliks 2019 erandit tegevate meetmete kohaldamist käsitlev aruanne, mis sisaldab kohaldatava piirangu määra läbivaatamist, ning tähtaja pikendamise taotlus.
            
         
               (8)
            
            
               Erandit tegevate meetmete kohaldamise pikendamine mõjutab lõpptarbimise etapis kogutud käibemaksutulude kogusummat üksnes tühises ulatuses ning see ei mõjuta käibemaksust tulenevaid liidu omavahendeid.
            
         
               (9)
            
            
               Rakendusotsust 2013/805/EL tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/805/EL artikkel 3 asendatakse järgmisega:
   
      „Artikkel 3
      1.   Käesolev otsus kehtib kuni 31. detsembrini 2019.
      2.   Käesolevas otsuses sätestatud erandit tegevate meetmete kohaldamise pikendamise taotlus tuleb esitada komisjonile hiljemalt 1. aprilliks 2019. Taotlusele tuleb lisada aruanne, mis sisaldab käesoleva otsuse alusel kohaldatava käibemaksu mahaarvamise õiguse piirangu protsendimäära läbivaatamist.“
   
   Artikkel 2
   Käesolevat otsust kohaldatakse alates 1. jaanuarist 2017.
   Artikkel 3
   Käesolev otsus on adresseeritud Poola Vabariigile.
   
      Brüssel, 11. oktoober 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  ELT L 347, 11.12.2006, lk 1.
   
      (2)  Nõukogu 17. detsembri 2013. aasta rakendusotsus 2013/805/EL, millega lubatakse Poola Vabariigil kohaldada meetmeid, millega tehakse erand direktiivi 2006/112/EÜ (mis käsitleb ühist käibemaksusüsteemi) artikli 26 lõike 1 punktist a ja artiklist 168 (ELT L 353, 28.12.2013, lk 51).